
Poslovni br. 18 St-473/18-5 


U IME REPUBLIKE HRVATSKE

R J E Š E N J E


Trgovački sud u Osijeku, po sutkinji Nadi Roso, na temelju prijedloga sudskog savjetnika Augustina Jalšoveca, u stečajnom predmetu povodom zahtjeva Financijske agencije, Regionalni centar Zagreb, Trg svibanjskih žrtava 1995. 1, Zagreb, OIB 85821130368 za provedbu skraćenog stečajnog postupka nad dužnikom EOS PROJEKT d.o.o. za građenje i za projektiranje, Zagreb, Branovečina 72, MBS: 080155258, OIB: 89018073629,  dana 29. kolovoza 2018.	

    r i j e š i o   j e

I. Obustavlja se skraćeni stečajni postupak nad stečajnim dužnikom EOS PROJEKT d.o.o. za građenje i za projektiranje, Zagreb, Branovečina 72, MBS: 080155258, OIB: 89018073629.

II. 	Postupak će se nastaviti prema općim odredbama Stečajnog zakona.


Obrazloženje


Dana   10. travnja   2018.  na ovome Sudu zaprimljen je zahtjev za pokretanje skraćenog stečajnog postupka Financijske agencije, Regionalnog centra Zagreb,  Klasa: 110-07/18-01/04, Ur.broj: 04-06-18-707 od 13. veljače  2018. nad stečajnim dužnikom EOS PROJEKT d.o.o. za građenje i za projektiranje, Zagreb, Branovečina 72, MBS: 080155258, OIB: 89018073629.

Nakon izvršenog uvida u sudski registar, sud je  5. lipnja  2018. sukladno čl. 430. Stečajnog zakona (NN  br. 71/15 i 104/17 dalje: SZ) objavio Oglas na mrežnoj stranici e-oglasna ploča sudova kojim je utvrdio ukupni iznos evidentiranog duga stečajnog dužnika, pozvao osobu ovlaštenu za zastupanje stečajnog dužnika da u roku od 15 dana od dana objave oglasa podnese sudu javnobilježnički ovjerovljeni prokazni popis imovine i obveza dužnika na propisanom obrascu te također pozvao vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka nad dužnikom te da uplate predujam u iznosu od 10.000,00 kuna za pokriće troškova postupka na žiro račun ovoga suda. 

Dana 18. srpnja  2018. zaprimljen je podnesak  Županijskog državnog odvjetništva u Osijeku, broj: S-DO-138/2018  od 17. srpnja  2018. kojim je na posebnom obrascu sukladno čl. 16. SZ-a dostavljen prijedlog vjerovnika Republike Hrvatske, Ministarstva financija, za otvaranje stečajnog postupka nad predmetnim stečajnim dužnikom iz razloga što prema istom ima tražbinu u iznosu od 63.499,87  kuna, a koja se temelji na vjerodostojnoj ispravi – izlistu ovjerenih knjigovodstvenih kartica Ministarstva financija, Porezne uprave. Također, vjerovnik je naveo da kod stečajnog dužnika postoji stečajni razlog i to nesposobnost za plaćanje, obzirom je stečajni dužnik na dan 29. lipnja  2018. prema podacima iz Potvrde o blokadi, u neprekidnoj blokadi 256 dana, a u Očevidniku o redoslijedu plaćanja iskazani su dospjeli nepodmireni nalozi za plaćanje u ukupnom iznosu od 49.390,19  kuna.
	
Slijedom navedenog, skraćeni stečajni postupak je obustavljen i isti će se nastaviti primjenom općih odredaba Stečajnog zakona, sukladno čl. 433. SZ-a, obzirom nisu ispunjene pretpostavke za istodobno otvaranje i zaključenje skraćenog stečajnog postupka u smislu čl. 431. SZ-a.

                                               U Osijeku,  29. kolovoza   2018. 

                                                                                  		              Sudac
Zapisničar:								 Nada Roso 
Gordana Harc 																			      Sudski savjetnik
								      Augustin Jalšovec  


UPUTA O PRAVNOM LIJEKU:
Protiv ovog rješenja nezadovoljna stranka može putem ovog suda izjaviti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka. 
                                                                                                                          

 DNA: 
1. FINA RC ZAGREB 
2. ŽDO OSIJEK 
3. stečajni dužnik 
4. e-oglasna ploča suda 
5. riješeno obustavom 
6. kal. 28/9

